stanford-oval/wikipedia huggingface dataset:
ซามูเอล แอล. แจ็กสัน

| ซามูเอล แอล>  แจ็กสัน |
| --- | --- |
แจ็กสันในปี ค.ศ. 2019
เกิด: ซามูเอล ลีรอย แจ็กสัน  (1948-12-21) 21 ธันวาคม ค.ศ. 1948 (75 ปี) วอชิงตัน ดี.ซี., สหรัฐ
พลเมือง: สหรัฐ กาบอง
อาชีพ: นักแสดง ผู้อำนวยการสร้าง
ปีปฏิบัติงาน: ค.ศ. 1972–ปัจจุบัน
คู่สมรส: ลาทันยา ริชาร์ดสัน (สมรส 1980)
บุตร: 1
ซามูเอล ลีรอย แจ็กสัน (อังกฤษ: Samuel Leroy Jackson) เกิดเมื่อวันที่ 21 ธันวาคม ค.ศ. 1948 เป็นนักแสดงชาวอเมริกัน เขาได้รับการยกย่องอย่างกว้างขวางว่าเป็นหนึ่งในนักแสดงที่ได้รับความนิยมมากที่สุดในยุคของเขา ภาพยนตร์ที่เขาปรากฏตัวรวมแล้วทำเงินมากกว่า 27 พันล้านดอลลาร์สหรัฐทั่วโลก ทำให้เขาเป็นนักแสดงที่ทำเงินสูงสุดตลอดกาล (ไม่นับรวมบทบาทนักแสดงรับเชิญ) เขาเริ่มมีชื่อเสียงจากภาพยนตร์ เช่น มาอเมริกาน่าจะดี (1988), คนดีเหยียบฟ้า (1990), เกมอำมหิตข้ามโลก (1992), จูซ (1992), เมเนนซ์ทูโซไซตี (1993), โรมานซ์ ห่ามเดือด (1993), จูราสสิค พาร์ค กำเนิดใหม่ไดโนเสาร์ (1993) และ เฟรช (1994) แจ็กสันยังคงแสดงถึงความโดดเด่นจากการร่วมงานกับผู้กำกับ สไปก์ ลี  ในภาพยนตร์ สคูลเดซ (1988), ดูเดอะไรต์ติง (1989), โมเบตเทอร์บลูส์ (1990), จังเกิลฟีเวอร์ (1991), เปิดบัญชีแค้น (2013) และ ไชแรค (2015) และผู้กำกับ เควนติน แทแรนติโน ได้แก่ เขย่าชีพจรเกินเดือด (1994), แผนหักเหลี่ยมทลายแก็งมาเฟีย (1997), จังโก้ โคตรคนแดนเถื่อน (2012) และ 8 พิโรธ โกรธแล้วฆ่า (2015) แจ็กสันได้รับการเสนอชื่อใน รางวัลออสการ์ สาขานักแสดงสมทบชายยอดเยี่ยม จากบทบาทของเขาใน เขย่าชีพจรเกินเดือด สถาบันศิลปะภาพยนตร์และวิทยาการ ประกาศว่า แจ็กสันจะได้รับรางวัลออสการ์กิตติมศักดิ์ ในปี ค.ศ. 2021
แจ็กสันเป็นนักแสดงที่ปรากฏตัวในภาพยนตร์มากกว่า 150 เรื่อง บทบาทอื่น ๆ ของเขา ได้แก่ ดาย ฮาร์ด 3 แค้นได้ก็ตายยาก (1995), ยุติธรรม อำมหิต (1996), กลเกมอำมหิต (1996), อีฟส์บายู (1997), ไวโอลินเลือด (1998), คู่เจรจาฟอกนรก (1998), เฉียดชะตา...สยอง (2000), แชฟท์ ชื่อนี้มีไว้ล้างพันธุ์เจ้าพ่อ (2000) และภาพยนตร์ภาคต่อ/รีบูต ในปี ค.ศ. 2019, โค้ชคาร์เตอร์ ทุ่มแรงใจจุดไฟฝัน (2005), เลื้อยฉก เที่ยวบินระทึก (2006), คู่ป่วนมือปราบปืนหด (2010), คอง มหาภัยเกาะกะโหลก (2017) และ คนเหนือมนุษย์ (2019) แจ็กสันเป็นที่รู้จักอย่างกว้างขวางจากบทบาทเจได เมซ วินดู ใน สตาร์ วอร์ส ไตรภาคต้น (1999–2005) และต่อมาได้ให้เสียงตัวละครในภาพยนตร์แอนิเมชัน สตาร์ วอร์ส: สงครามโคลน (2008) แจ็กสันอนุญาตให้ใช้หน้าตาของเขาสำหรับตัวละคร นิก ฟิวรี ในเวอร์ชันอัลติเมตของ มาร์เวลคอมิกส์ ซึ่งต่อมาเขาได้แสดงเป็นฟิวรีในภาพยนตร์ของจักรวาลภาพยนตร์มาร์เวล จำนวน 11 เรื่อง โดยเริ่มต้นจากบทบาทนักแสดงรับเชิญใน ไอรอนแมน มหาประลัย คน เกราะ เหล็ก (2008) และเป็นนักแสดงรับเชิญในละครชุด ชี.ล.ด์. ทีมมหากาฬอเวนเจอร์ส เขาจะกลับมารับบทเดิมในละครชุดบนดิสนีย์+ ชื่อว่า ซีเครตอินเวชัน กำหนดออกอากาศในปี ค.ศ. 2022
แจ็กสันเป็นผู้ให้เสียงให้กับภาพยนตร์แอนิเมชัน, สารคดี, ละครชุดและวิดีโอเกมหลายเรื่อง เช่น ลูคัส เบสต์/โฟร์โซน ในภาพยนตร์ รวมเหล่ายอดคนพิทักษ์โลก (2004) และ รวมเหล่ายอดคนพิทักษ์โลก 2 (2018) ของพิกซาร์, วิปแลช ใน เทอร์โบ (2013), แอฟโฟร ซามูไร ในอนิเมะชุด แอฟโฟร ซามูไร (2007) และ แฟรง เทนเพนนี ในวิดีโอเกม แกรนด์เทฟต์ออโต: แซนแอนเดรียส์ (2004) ในปี ค.ศ. 2016 แจ็กสันเป็นผู้บรรยายของสารคดี ไอแอมนอตยัวร์นิโกร จากงานเขียนของ เจมส์ บอลด์วิน
แหล่งข้อมูลอื่น

ซามูเอล แอล. แจ็กสัน ที่ทวิตเตอร์
ซามูเอล แอล. แจ็กสัน ที่อินเทอร์เน็ตมูวีเดตาเบส
ซามูเอล แอล. แจ็กสัน ที่อินเทอร์เน็ตบรอดเวย์ดาตาเบส
ชีวประวัติที่กว้างขวางของซามูเอล แอล. แจ็กสัน
ซาบู และ ร็อบ แวน แดม

| {{{article_name}}}> ข้อมูล |
| --- | --- |
สมาชิก: ซาบู ร็อบ แวน แดม
ฉายา: ซาบู และ ร็อบ แวน แดม อีซีดับเบิลยู ออริจินัล
ส่วนสูง: Sabu:  6 ฟุต 0 นิ้ว (1.83 เมตร) Rob Van Dam: 6 ฟุต 0 นิ้ว (1.83 เมตร)
น้ำหนัก รวม: Sabu: 220 lb (100 kg) Rob Van Dam: 235 lb (107 kg) Total: 455 lb (206 kg)
แตกกลุ่ม: 2007
สมาคม: ECW WWE TNA
ซาบู และ ร็อบ แวน แดม (อังกฤษ: Sabu and Rob Van Dam) มีสมาชิก 2 คนคือ ซาบู และ ร็อบ แวน แดม เซ็นสัญญาสังกัดสมาคม เอ็กซ์ตรีมแชมเปียนชิพเรสต์ลิง และ ดับเบิลยูดับเบิลยูอี ในค่าย อีซีดับเบิลยู สองคนนี้เคยอยู่ในทีม อีซีดับเบิลยู ออริจินัล
ผลงานทั้งหมด

Extreme Championship Wrestling
ECW World Tag Team Championship (2 สมัย)
ECW World Television Championship (1 สมัย) - ร็อบ แวน แดม
ECW FTW Heavyweight  Championship (1 สมัย) - ซาบู
ดูเพิ่ม

เอ็กซ์ตรีมแชมเปียนชิพเรสต์ลิง
อีซีดับเบิลยู (ดับเบิลยูดับเบิลยูอี)
อีซีดับเบิลยู ออริจินัล
ซารา กิซอว์

ซารา กิซอว์ หรือ เจ้าหญิงซารา กิซอว์ ดัชเชสแห่งฮารา (อังกฤษ: Her Imperial Highness Sara Gizaw) ประสูติเมื่อวันที่ 1 มกราคม 2472 เป็นธิดาใน กิซอว์ อบิรา และ อันชา โตรา โดยทรงศึกษาในมหาวิทยาลัยเอดินบะระ
ซารา กิซอว์ ได้เสกสมรสกับ เจ้าชายมาคอนเนน พระราชโอรสใน สมเด็จพระจักรพรรดิเฮยิเล เซลาเซที่ 1 กับ สมเด็จพระจักรพรรดินีเมเนน อัสเฟาแห่งเอธิโอเปีย พระอนุชาธิราชใน สมเด็จพระจักรพรรดิอัมฮา เซลาสซี แห่งเอธิโอเปีย โดยรับพระราชทานพระอิสริยยศ เจ้าหญิงซารา กิซอว์ ดัชเชสแห่งฮารา พระชายา พร้อมฐานันดร อิมพีเรียลไฮเนส มีพระบุตรดังนี้
เจ้าชายพอล วอสเซน ซิกเกด ดยุกแห่งฮารา
เจ้าชายมิคาเอล
เจ้าชายดาวิด
เจ้าชายทัฟฟารี
เจ้าชายบิเด มาเรียม
ภายหลังจากการเสกสมรสและขึ้นดำรงพระอิสริยยศศักดิ์แห่งพระราชวงศ์แล้วนั้น เจ้าหญิงซารา กิซอว์ ดัชเชสแห่งฮารา ทรงเป็นที่พูดถึงมากในเรื่องพระสิริโฉมของพระองค์ที่ทรงงดงามและแข็งแกร่งในเวลาเดียวกัน โดยภายหลังการสิ้นพระชนม์ของพระสวามีในปี 2500 พระองค์พร้อมด้วยพระโอรสทั้ง 3 พระองค์ ถูกควบคุมพระองค์ ยกเว้นเจ้าชายดาวิด และเจ้าชายทัฟฟารีซึ่งทรงศึกษา ณ โรงเรียนในต่างประเทศ หลังจากถูกคุมขังเป็นเวลานานและทรงถูกใช้ความรุนแรง ต่อมาทรงได้รับการปล่อยพระองค์จากระบอบเดิร์กพร้อมกับสมาชิกเจ้านายพระราชวงศ์ฝ่ายใน (สตรี) อีกหลายพระองค์ ในปี 2532 พระโอรสทั้ง 3 จึงถูกปล่อยพระองค์ออกมาเช่นกัน ซึ่งก่อนหน้าวันที่จะปล่อยตัวนั้น เจ้าชายดาวิด ถูกฆ่าตายที่บ้านพักส่วนพระองค์ใน สวิตเซอร์แลนด์ หลังจากการล่มสลายของระบอบเดิร์ก เจ้าหญิงซาราและพระโอรสของพระองค์ก็ได้รับอนุญาตให้เสด็จไปต่างประเทศได้ และหลังจากหลายปีที่ประทับอยู่ใน ลอนดอน จึงได้เสด็จกลับมาและดำรงพระชนม์ใน แอดดิสอาบาบา
เจ้าหญิงซารา กิซอว์ ดัชเชสแห่งฮารา ทรงดำรงพระชนม์ชีพ มีพระชันษายืนยาวถึง 90 ปี นับเป็นองค์กุลเชษฐ์พระองค์หนึ่งแห่งพระราชวงศ์เอธิโอเปีย ก่อนจะสิ้นพระชนม์ลงเมื่อวันที่ 17 กุมภาพันธ์ 2562 สิริพระชันษา 90 ปี 1 เดือน 16 วัน
เครื่องราชอิสริยาภรณ์

House of Solomon: Dame Grand Cordon of the Imperial Order of the Queen of Sheba
House of Solomon: Recipient of the Silver Anniversary Medal of Emperor Haile Selassie I and Empress Menenเก็บถาวร 2012-12-26 ที่ เวย์แบ็กแมชชีน
House of Solomon: Recipient of the Emperor Haile Selassie I Ruby Jubilee and 75th Birthday Medal
เยอรมนี: Dame Grand Cross of the Order of Merit of the Federal Republic of Germany (1954)
เนเธอร์แลนด์: Dame Grand Cross of the Order of the House of Orange
สวีเดน : Member of the Royal Order of the Seraphim (15 November 1954)
Greece : Dame Grand Cross of the Order of Beneficence (1954)[ต้องการอ้างอิง]
ออสเตรีย : Grand Decoration of Honour in Gold with Sash for Services to the Republic of Austria (1954)[ต้องการอ้างอิง]
ซัลฟาไดเมโทซีน

| ข้อมูลทางคลินิก |
| --- | --- |
รหัส ATC: J01ED01 (WHO) 
ตัวบ่งชี้
PubChem CID: 5323
DrugBank: ?
ECHA InfoCard: 100.004.113 
 สารานุกรมเภสัชกรรม
ซัลฟาไดเมโทซีน (อังกฤษ: Sulfadimethoxine) เป็นยาปฏิชีวนะประเภทซัลฟานาไมด์
ซาราห์ คอนเนอร์

| ซาราห์ คอนเนอร์ |
| --- | --- |

ข้อมูลพื้นฐาน
ชื่อเกิด: ซาราห์ มารีอันเนอ โครีนา ลีเวอ
เกิด:  (1980-06-13) มิถุนายน 13, 1980 (44 ปี)
ที่เกิด: ฮัมบวร์ค, ประเทศเยอรมนี
แนวเพลง: ป็อป, อาร์แอนด์บี, โซล
อาชีพ: นักร้อง, นักแต่งเพลง
ช่วงปี: 2001 – ปัจจุบัน
ค่ายเพลง: X-Cell/Universal Music Epic / Sony Music

เว็บไซต์: www.sarah-connor.com
ซาราห์ มารีอันเนอ โครีนา ลีเวอ (อังกฤษ: Sarah Marianne Corina Lewe) หรือที่รู้จักกันในชื่อ ซาราห์ คอนเนอร์ (อังกฤษ: Sarah Connor) เกิดเมื่อวันที่ 13 มิถุนายน ค.ศ. 1980 เป็นนักร้อง - นักแต่งเพลงชาวเยอรมัน คอนเนอร์ออกผลงานครั้งในปี ค.ศ. 2001 กับซิงเกิล "Let's Get Back to Bed...Boys" และโด่งดังไปทั่วยุโรปกับซิงเกิล "From Sarah With Love" ในปี ค.ศ. 2002 คอนเนอร์นับเป็นศิลปินเยอรมันที่ประสบความสำเร็จมากที่สุดคนหนึ่ง ด้วยยอดจำหน่ายอัลบั้มทั่วโลกกว่า 12 ล้านชุด
ผลงาน > สตูดิโออัลบั้ม

2001: Green Eyed Soul
2002: Unbelievable
2003: Key to My Soul
2005: Naughty but Nice
2007: Soulicious
2008: Sexy as Hell
2010: Real Love
ซาริตา เชาดูรี

| ซาริตา เชาดูรี |
| --- | --- |
เชาดูรีในงาน 2010 Tribeca Film Festival
เกิด: ซาริตา แคเธอรีน หลุยส์ เชาดูรี  (1966-08-18) 18 สิงหาคม ค.ศ. 1966 (58 ปี) Blackheath, ลอนดอน, อังกฤษ
สัญชาติ: บริติช
อาชีพ: นักแสดง
ปีปฏิบัติงาน: 1990–ปัจจุบัน
บุตร: 1 คน
ซาริตา แคเธอรีน หลุยส์ เชาดูรี (อังกฤษ: Sarita Catherine Louise Choudhury; เกิด 18 สิงหาคม พ.ศ. 2509) เป็นนักแสดงหญิงชาวอังกฤษซึ่งมีชื่อเสียงจากการรับบทในภาพยนตร์ที่กำกับโดยมิรา แนร์ เรื่อง มิสซิสซิบปี (1992) ในช่วงปลายทศวรรษ 1990 เชาดูรีได้เพิ่มละครของเธอด้วยบทบาทสนับสนุนในภาพยนตร์ระทึกขวัญเรื่อง อะเพอร์เฟคเมอร์เดอร์ (1998), 3 A.M. (2001) และ กลอเรีย (1999) สร้างใหม่โดย John Cassavetes ในปี พ.ศ. 2545 เธอแสดงในเรื่อง จัสอะคิส เธอรับบทเป็นเลสเบี้ยนสาวพรหมจารีในเรื่อง ชีเฮทมี (2004) ของ สไปก์ ลี และแสดงเป็น Anna Ran ในเรื่อง ผู้หญิงในสายน้ำ...นิทานลุ้นระทึก โดย เอ็ม. ไนท์ ชยามาลาน ในปี ค.ศ. 2006 นอกจากนี้เธอยังแสดงเป็น Egeria ใน เกมล่าเกม: ม็อกกิ้งเจย์ พาร์ท 2 (2015) และร่วมแสดงกับทอม แฮงส์ในภาพยนตร์เรื่อง อะโฮโลแกรมฟอร์เดอะคิง ปี ค.ศ. 2016
ซัมเมอร์สแลม (2012)

ซัมเมอร์สแลม (2012) (อังกฤษ: SummerSlam (2012)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ มันนี่อินเดอะแบงค์ (2012) จัดเมื่อวันที่ 19 สิงหาคม ค.ศ. 2012 ณ สนาม สเตเปิลส์เซ็นเตอร์ ในเมือง ลอสแอนเจลิส, รัฐแคลิฟอร์เนีย สหรัฐ โดยแสดงนักมวยปล้ำจาก รอว์ และ สแมคดาวน์ โดยจัดเป็นครั้งที่ 25 ของศึกซัมเมอร์สแลม
เบื้องหลัง / ก่อนจะถึง ซัมเมอร์สแลม > เรื่องราวของการชิงแชมป์ WWE ระหว่าง ซีเอ็ม พังก์, จอห์น ซีนา และ บิ๊กโชว์

ในศึกรอว์ (16 กรกฎาคม 2012) หลังแมตช์ของ ซีเอ็ม พังก์ กับ บิ๊กโชว์ จอห์น ซีนา วิ่งออกมาพร้อมกับกระเป๋ามันนีอินเดอะแบงก์ และ บิ๊กโชว์ ก็ยุให้ ซีนา ใช้กระเป๋าเลยแต่ จอห์น ซีนา ไม่ยอมใช้ และบอกกับ ซีเอ็ม พังก์ ว่าจะขอท้าชิงแชมป์ WWE กับ ซีเอ็ม พังก์ ในศึกรอว์ ตอนที่ 1,000 (23 กรกฎาคม 2012) ในสภาพที่สมบูรณ์ทั้งคู่ แล้วทั้งสองคนก็ผลัดกันชูมือบนเวทีเป็นการปิดรายการ ในศึกรอว์ ตอนที่ 1,000 ในแมตช์การปล้ำชิงแชมป์ WWE ระหว่าง ซีนา กับ พังก์ ผลปรากฏว่า บิ๊กโชว์ ได้มาก่อกวนการปล้ำของซีนา ทำให้กรรมการปรับ ซีนา ชนะฟาวล์ หลังแมตช์ บิ๊กโชว์ กระทืบ ซีนา ไม่ยั้ง แต่พังก์ก็ยืนดูเฉยๆ ไม่ยอมช่วย เดอะ ร็อก ออกมาช่วยซีนา และจะใช้ People's Elbow ใส่ บิ๊กโชว์ แต่พังก์ขึ้นมาโคลทส์ไลน์ เล่นงานใส่ เดอะ ร็อก และจับใส่ GTS แล้วก็เดินจากไปท่ามกลางเสียงโห่ของคนดูและกลายเป็นฝ่ายอธรรม ในศึกรอว์ (30 กรกฎาคม 2012) ซีนา ได้เจอกับ บิ๊กโชว์ เพื่อหาผู้ท้าชิงแชมป์ WWE กับพังก์ โดยพังก์ มานั่งเป็นผู้บรรยายอยู่ข้างเวที ผลปรากฏว่า แมตช์จบลงโดยไม่มีผลการตัดสิน หลังแมตช์ พังก์เตะก้านคอ บิ๊กโชว์ แล้วก็เอาไมค์มาประกาศว่าไม่มีใครชนะแมตช์นี้เลย พวกมันเป็นพวกขี้แพ้ทั้งคู่ พังก์เดินกลับไป แต่ เอเจลี ผู้จัดการทั่วไปของรอว์ ออกมาประกาศให้ทั้ง ซีนา และ บิ๊กโชว์ ได้ชิงแชมป์ WWE ในรูปแบบการปล้ำสามเส้า
เบื้องหลัง / ก่อนจะถึง ซัมเมอร์สแลม > เรื่องราวของการชิงแชมป์โลกเฮฟวี่เวท ระหว่าง เชมัส และ อัลเบร์โต เดล รีโอ

ในศึกสแมคดาวน์ (27 กรกฎาคม 2012) อัลเบร์โต เดล รีโอ ได้เอาชนะ แดเนียล ไบรอัน, เรย์ มิสเตริโอ และ เคน ทำให้ เดล รีโอ ได้เป็นผู้ท้าชิงอันดับ 1 ในการชิงแชมป์โลกเฮฟวี่เวท กับ เชมัส ในศึก ซัมเมอร์สแลม (2012) ในศึกรอว์ (6 สิงหาคม 2012) เดล รีโอ จะต้องเจอกับ คริสเตียน สุดท้าย เดล รีโอ ก็เป็นฝ่ายเอาชนะ คริสเตียน มาได้สำเร็จ หลังแมตช์ เชมัส ได้มาขโมยรถเฟอร์รารีของเดล รีโอ ไปขับเล่น และเอารถกลับมาจอดในสภาพเละเทะไปทั้งคัน ในศึกสแมคดาวน์ (10 สิงหาคม 2012) บูเกอร์ ที ผู้จัดการทั่วไปของ สแมคดาวน์ ออกมาพูดถึงปัญหาที่เกิดขึ้นเมื่อสัปดาห์ก่อน ที่ เชมัส ขโมยรถของเดล รีโอ ไปขับจนเละเทะไปทั้งคัน จึงขอสั่งให้ เชมัส ออกมาขอโทษต่อแฟนๆ และขอโทษเดล รีโอ ด้วย เชมัส ก็ออกมาขอโทษต่อ บูเกอร์ ที ขอโทษแฟนๆ และขอโทษเดล รีโอ แต่เดล รีโอออกมาบอกว่าแค่นี้มันไม่จบหรอกนะ เพราะชั้นได้ไปแจ้งความไว้กับ สน.แซนแอนโทนีโอ เรียบร้อยแล้ว บูเกอร์ ที รีบบอกว่าถ้า เชมัส ถูกดำเนินคดี เขาก็จะขึ้นป้องกันแชมป์ในซัมเมอร์สแลม ไม่ได้ เชมัส รีบเสนอว่างั้นมาชิงแชมป์กันคืนนี้เลยเป็นไงล่ะ เดล รีโอ ก็ตอบตกลง คืนเดียวกัน เดล รีโอ ได้ชิงแชมป์โลกเฮฟวี่เวท เชมัส แต่ตำรวจออกมาจับ เชมัส ซะก่อน ความจริงแล้วเป็นตำรวจที่เดล รีโอ จ่ายเงินให้มาเล่นงาน เชมัส ทำให้ เชมัส ถูกรุมอัดซะน่วม เดล รีโอ จับ เชมัส ใส่ Cross ArmBreaker จนร้องลั่น
ในศึกสแมคดาวน์ (17 สิงหาคม 2012) เดล รีโอ กับ ริคาร์โด โรดรีเกซ ออกมาที่เวที เดล รีโอ บอกว่าชั้นต้องการแมตช์ชิงแชมป์ของชั้นคืน เชมัส มันขโมยรถชั้นไป มันไม่ใช่คุณสมบัติของแชมป์ มันไปขอร้องให้ผู้จัดการยกเลิกแมตช์ชิงแชมป์ บูเกอร์ ที ออกมา และบอกว่าชั้นไม่ยอมให้นายทำร้ายคนอื่นในรายการของชั้นหรอกนะ เดล รีโอ บอก ชั้นได้สิทธิ์ในการเป็นผู้ท้าชิงอันดับหนึ่งนะ ถ้าไม่ยอมให้ชั้นชิงแชมป์นายจะต้องเจอกับทนายของชั้น คริส เจอริโค ออกมาด่าว่า เดล รีโอ หนวกหู พูดมากเหมือนหมาชิวาว่า เดล รีโอ เลยด่า คริส เจอริโค เป็นภาษาสเปนว่าแกนั่นแหละเป็นหมา คริส เจอริโค ก็ด่ากลับเป็นภาษาสเปนเหมือนกัน บอกว่าฝีมือแกน่ะห่วยเหมือนขี้หมา เดล รีโอ บอก แกต้องการอะไรว่ามาเลยดีกว่า รู้หรอกว่าแกอยากจะแย่งแมตช์ชิงแชมป์ของชั้นไป บูเกอร์ ที เลยจัดให้ทั้งสองคนเจอกันเป็นคู่เอกคืนนี้ ผลสรุปคือ เดล รีโอ เป็นฝ่ายเอาชนะ คริส เจอริโค มาได้สำเร็จ หลังแมตช์ เดล รีโอ จับ เจอริโค มาใส่ Cross ArmBreaker โดยที่ ดอล์ฟ ซิกก์เลอร์ ขึ้นมาหัวเราะเยาะเย้ย เชมัส ออกมาช่วย เจอริโค ไล่ เดล รีโอ กับ ซิกก์เลอร์ ไป แล้ว บูเกอร์ ที ก็ออกมา บูเกอร์ ที ถามว่า เชมัส ออกมาทำไม เชมัส บอกว่าขอให้จัดแมตช์ชิงแชมป์กับเดล รีโอ อีกครั้งหนึ่งเถอะ และ บูเกอร์ ที ก็จัดให้
เบื้องหลัง / ก่อนจะถึง ซัมเมอร์สแลม > เรื่องราวของ คริส เจอริโค และ ดอล์ฟ ซิกก์เลอร์

ในศึกรอว์ (16 กรกฎาคม 2012) คริส เจอริโค ออกมาขัดจังหวะ ดอล์ฟ ซิกก์เลอร์ แต่ยังไม่ทันพูดอะไร ซิกก์เลอร์ ก็ชิงด่าก่อนทันที ว่าชั้นได้กระเป๋ามันนีอินเดอะแบงก์ ส่วนแกน่ะไม่ได้แกไม่เคยได้มันด้วย และครั้งสุดท้ายที่แกชนะอะไรซักอย่างเนี่ยมันเมื่อไหร่กัน แกเองก็จำไม่ได้แล้วสินะผลงานของแกนับตั้งแต่แกกลับมานี่ก็บ่งบอกแล้วว่าแกน่ะมันระดับไหน ไหนล่ะสุดยอดในทุกสิ่งที่แกทำแกทำอยู่อย่างเดียวคือแพ้ คริส เจอริโค รำคาญเลยใส่ท่า Codebreaker ใส่ซิกก์เลอร์ แล้วเดินจากไป
ในศึกสแมคดาวน์ (27 กรกฎาคม 2012) เชมัส เจอกับ โคดี โรดส์ สุดท้าย เชมัส ก็เป็นฝ่ายเอาชนะมาได้สำเร็จ หลังแมตช์ ซิกก์เลอร์ ทำท่าจะใช้กระเป๋ามันนีอินเดอะแบงก์ สุดท้ายซิกก์เลอร์ก็เปลี่ยนใจและเดินกลับไป แต่ คริส เจอริโค ออกมาลากซิกก์เลอร์ เหวี่ยงขึ้นเวทีไปโดน เชมัส ใส่ Brogue kick เข้าไป ซิกก์เลอร์ยังฟื้นขึ้นมาอีก เลยโดน Codebreaker แถมเข้าไปอีกที
ในศึกสแมคดาวน์ (17 สิงหาคม 2012) เจอริโค จะต้องเจอกับ อัลเบร์โต เดล รีโอ โดยก่อนเริ่มปล้ำ ซิกก์เลอร์ เอากระเป๋ามันนีอินเดอะแบงก์ มาฟาดใส่หัว เจอริโค จากนั้น ซิกก์เลอร์ ก็เอารถชั้นวางของมาชนซ้ำอีกจน เจอริโค บาดเจ็บที่ท้อง แต่ เจอริโค ก็ยังออกมาปล้ำได้แบบฝืนๆ แล้วก็โดนเดล รีโอจ้องเล่นงานซ้ำๆ เจอริโค ยังอุตส่าห์หาโอกาสใช้ Walls of Jericho ได้ แต่ เดล รีโอ ก็ถีบ เจอริโค จนหลุด แล้ว ซิกก์เลอร์ ยังมาดึงเชือกให้ เจอริโค ตกเวทีไปอีก ซิกก์เลอร์ จับ เจอริโค เหวี่ยงกลับขึ้นเวทีไปให้เดล รีโอ ใช้ท่า Enzuigiri (กระโดดเตะ) จับกดเอาชนะไป หลังแมตช์ เดล รีโอ จับ เจอริโค มาใส่ Cross ArmBreaker โดยที่ ซิกก์เลอร์ ขึ้นมาหัวเราะเยาะเย้ย แต่ เชมัส ออกมาช่วยไล่ เดล รีโอ กับ ซิกก์เลอร์ ไป
ผลการปล้ำ

| # | แมทช์การปล้ำ | กำหนดการปล้ำ | เวลา |
| --- | --- | --- | --- |
| ก่อนเริ่มรายการ | ซีซาโร (พร้อมด้วย อักซานา) ชนะ ซานติโน มาเรลลา (c) | แมทช์การปล้ำเดี่ยว เพื่อชิงแชมป์ WWE United States Championship | 5:08 |
| 1 | คริส เจอริโค ชนะ ดอล์ฟ ซิกก์เลอร์ (พร้อมด้วย วิกกี เกร์เรโร) โดยการทำซับมิสชั่น | แมทช์การปล้ำเดี่ยว | 13:05 |
| 2 | แดเนียล ไบรอัน ชนะ เคน | แมทช์การปล้ำเดี่ยว | 8:02 |
| 3 | เดอะมิซ (c) ชนะ เรย์ มิสเตริโอ | แมทช์การปล้ำเดี่ยว เพื่อชิงแชมป์ WWE Intercontinental Championship | 9:09 |
| 4 | เชมัส (c) ชนะ อัลเบร์โต เดล รีโอ (พร้อมด้วย ริคาร์โด โรดรีเกซ) | แมทช์การปล้ำเดี่ยว เพื่อชิงแชมป์ World Heavyweight Championship | 11:22 |
| 5 | โคฟี คิงส์ตัน และ อาร์-ทรูธ (c) ชนะ ไพรม์ไทม์เพลเยอส์ (ไทตัส โอนีล และ ดาร์เรน ยัง) | แมทช์การปล้ำแทคทีม เพื่อชิงแชมป์ WWE Tag Team Championship | 7:07 |
| 6 | ซีเอ็ม พังก์ (c) ชนะ บิ๊กโชว์ และ จอห์น ซีนา | แมทช์การปล้ำสามเส้า เพื่อชิงแชมป์ WWE Championship | 12:34 |
| 7 | บร็อก เลสเนอร์ (พร้อมด้วย พอล เฮย์แมน) ชนะ ทริปเปิลเอช โดยการทำซับมิสชั่น | แมทช์การปล้ำเดี่ยว | 18:45 |
(c) – หมายถึง ยังคงเป็นแชมป์อยู่ก่อนเริ่มแข่งขัน
ดูเพิ่ม

ดับเบิลยูดับเบิลยูอี ซัมเมอร์สแลม
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

Staples Center official website เก็บถาวร 2012-07-30 ที่ เวย์แบ็กแมชชีน
SummerSlam official website
ซาร์เจินต์เปปเปอส์โลนลีฮาตส์คลับแบนด์

เซอร์เจียนต์เปปเปอส์โลนลีฮาตส์คลับแบนด์ (อังกฤษ: Sgt. Pepper's Lonely Hearts Club Band) เป็นผลงานสตูดิโออัลบั้มชุดที่ 8 ของวงร็อกจากอังกฤษ เดอะบีตเทิลส์ ออกขายเมื่อวันที่ 1 มิถุนายน ค.ศ. 1967 เป็นอัลบั้มที่เป็นที่รู้จักในแนวเพลงแบบไซเคเดลิกร็อก เป็นที่โดดเด่นได้รับเสียงวิจารณ์ที่ดี ถือเป็น 1 อัลบั้มที่ทรงอิทธิพลตลอดกาล
อัลบั้มชุดนี้ทำการบันทึกเสียงร่วม 129 วันโดยเริ่มในเดือนธันวาคม ค.ศ. 1966 ถือเป็นอัลบั้มที่ทำการทดลองที่แตกต่างไปจากอัลบั้มชุดก่อน อย่างชุด Revolver ในปี 1966 และยังใช้วงออร์เครสตรา มีการจ้างนักดนตรีอาชีพและเทคนิคและปฏิรูปการผลิตแบบใหม่ อัลบั้มมีองค์ประกอบของมิวสิกฮอล ร็อกแอนด์โรล ดนตรีคลาสสิกตะวันตกและดนตรีพื้นบ้านอินเดีย ส่วนเนื้อเพลงนั้น จะเกี่ยวข้องกับชีวิตวัยเด็กและชีวิตประจำวันของวง อัลบั้มมีแนวคิดหลวม ๆ ของวงที่เดอะบีตเทิลส์จะแสดงเป็นวงสมมติที่มีชื่อตามปกอัลบั้ม งานศิลป์บนปกเป็นภาพวงยืนอยู่หน้าคนมีชื่อเสียงที่ปะติดปะต่อมา ที่ต่อมาแนวคิดนี้ถูกนำมาเลียนแบบอย่างกว้างขวาง
อัลบั้มประสบความสำเร็จด้านยอดขาย ติดชาร์ตอันดับ 1 บนยูเคอัลบั้มชาร์ต นาน 27 สัปดาห์ และ อันดับ 1 บนบิลบอร์ด 200 นาน 15 สัปดาห์ ได้รับเสียงวิจารณ์ที่ดีเมื่อครั้งออก โดยได้รับ 4 รางวัลแกรมมี่ในปี 1968 ยังติดอันดับ 1 หรือใกล้เคียงในผลงานอัลบั้มยอดเยี่ยมตลอดกาล รวมถึงอันดับ 1 ในการจัดอันดับของนิตยสารโรลลิงสโตนในปี 2003 ในหัวข้อ 500 อัลบั้มที่ยอดเยี่ยมที่สุดตลอดกาลและอัลบั้มนี้ได้จัดอันดับอยู่ในอันดับอัลบั้มเพลงทั่วโลกยอดขายสูงสุดตลอดกาล
ซาร์นิโคลัส

ซาร์นิโคลัส (อังกฤษ: Tsar Nicholas) อาจหมายถึง
จักรพรรดินิโคลัสที่ 1 แห่งรัสเซีย (ค.ศ. 1796–ค.ศ. 1855)
จักรพรรดินิโคลัสที่ 2 แห่งรัสเซีย (ค.ศ. 1868–ค.ศ. 1918)
ดูเพิ่ม

นิโคลัสแห่งรัสเซีย
พระราชาธิบดีนิโคลัส
ซาร์
ซาร์ปีเตอร์
ซาร์ปีเตอร์

ซาร์ปีเตอร์ (อังกฤษ: Tsar Peter) อาจหมายถึง
จักรพรรดิปีเตอร์ที่ 1 แห่งรัสเซีย
จักรพรรดิปีเตอร์ที่ 2 แห่งรัสเซีย
จักรพรรดิปีเตอร์ที่ 3 แห่งรัสเซีย
ซาร์แปเตอร์ที่ 1 แห่งบัลแกเรีย
ซาร์แปเตอร์ที่ 2 แห่งบัลแกเรีย
ซาร์แปเตอร์ที่ 3 แห่งบัลแกเรีย
ซาร์แปเตอร์ที่ 4 แห่งบัลแกเรีย
ดูเพิ่ม

ซาร์
ซาร์นิโคลัส
จักรพรรดิปีเตอร์
ปีเตอร์แห่งเซอร์เบียและยูโกสลาเวีย
ซาคุทรี

| AMX-011 ซาคุทรี > ข้อมูลทั่วไป |
| --- | --- |
ประเภท: โมบิลสูทอเนกประสงค์รุ่นต้นแบบ
ความสูง: 21 เมตร (วัดถึงหัว)
น้ำหนัก: 44.2 ตัน (พื้นฐาน) 68.3 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 2150 กิโลวัตต์
อุปกรณ์: บีมเซเบอร์/บีมแคนน่อน ปืนอนุภาค บีมไรเฟิล
นักบินสำคัญ: ราคัน ดาคารัน
ด ค ก
AMX-011 ซาคุทรี หรือ แซ็คทรี (ญี่ปุ่น: ザクIII ; อังกฤษ: Zaku III) เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า  ออกแบบโดย โอดะ มาสะฮิโระ ชื่อซาคุทรียังเป็นชื่อเล่นของเกลกุ๊กรุ่นทดลองที่ปรากฏในดีไซน์ต้นฉบับชุด โมบิลสูทคอลเลคชันของคุนิโอะ โอคาวาระ แต่ไม่มีความเกี่ยวข้องกันนอกจากเป็นโมบิลสูทที่พัฒนาต่อมาจากซาคุทูว์
เนื้อเรื่อง

ซาคุทรีเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยพัฒนาต่อมาจากซาคุทูว์ซึ่งเป็นโมบิลสูทของอาณาจักรซีอ้อนในอดีตและไฮแซ็คของสหพันธ์โลก ซาคุทรีมีลักษณะเด่นที่ใช้โครงสร้างซึ่งสามารถถอดเปลี่ยนชิ้นส่วนต่างๆและปรับแต่งให้เข้ากับสถานการณ์ต่างๆได้ง่าย อาวุธมาตรฐานของซาคุทรีประกอบด้วยบีมแคนน่อนแฝดที่เกราะเอวด้านหน้าซึ่งสามารถถอดส่วนลำกล้องออกมาใช้เป็นบีมเซเบอร์ได้กับปืนอนุภาคซึ่งอยู่ที่ปาก และใช้บีมไรเฟิลแบบเดียวกับของ AMX-104 อาร์จาจา เป็นอาวุธมือถือ
แม้จะเป็นโมบิลสูทที่สามารถใช้งานได้ในหลายสถานการณ์ แต่ก็เทียบกับโมบิลสูทรุ่นต้นแบบอีกรุ่นของนีโอซีอ้อนคือ AMX-014 โดเวนวูล์ฟซึ่งติดตั้งอาวุธที่ทรงอานุภาพไว้เป็นจำนวนมากไม่ได้ ซาคุทรีจึงได้รับการผลิตเป็นจำนวนจำกัดเท่านั้น
ซาคุทรีรุ่นปรับปรุง

| AMX-011S ซาคุทรีรุ่นปรับปรุง > ข้อมูลทั่วไป |
| --- | --- |
ประเภท: โมบิลสูทอเนกประสงค์
ความสูง: 21 เมตร (วัดถึงหัว)
น้ำหนัก: 44.3 ตัน (พื้นฐาน) 71.7 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 2860 กิโลวัตต์
อุปกรณ์: บีมเซเบอร์/บีมแคนน่อน ปืนวัลแคน 30 มม. บีมไรเฟิล ทุ่นระเบิดไฮด์บอมบ์
นักบินสำคัญ: มัชชิม่า เซโล
ด ค ก
ซาคุทรีรุ่นปรับปรุงเป็นซาคุทรีประจำตัวของมัชชิม่า เซโลซึ่งติดตั้งอุปกรณ์ต่างๆเข้าไป โดยส่วนหัวเปลี่ยนจากแบบติดปืนอนุภาคเป็นแบบที่ติดปืนวัลแคน 30 มม. เกราะไหล่ด้านซ้ายสามารถปล่อยทุ่นระเบิดไฮด์บอมบ์ได้ แบ็คแพ็คด้านหลังมีกำลังมากกว่าเดิมและติดตั้งถังเชื้อเพลิงเสริม ทั้งยังติดตั้งเครื่องยนต์ที่มีกำลังมากขึ้นและใช้บีมไรเฟิลที่มีอานุภาพมากกว่าเดิม เกราะเอวด้านหลังมีขนาดใหญ่ขึ้นเพื่อให้ป้องกันส่วนขาทั้งสองข้างได้
มัชชิม่าได้ใช้ซาคุทรีรุ่นปรับปรุงในการต่อสู้กับกองกำลังของเกรมี่ โตโต้ซึ่งพยายามยึดอำนาจจากฮามาน คานและถูกทำลายในการต่อสู้กับหน่วยสเปซวูล์ฟซึ่งนำโดยราคัน ดาคารัน
ซาคุทรีรุ่นปรับปรุงได้รับการออกแบบโดยมิกะ อาคิทากะ
ซาคุทรีรุ่นหลัง

| AMX-011C ซาคุทรีรุ่นหลัง > ข้อมูลทั่วไป |
| --- | --- |
ประเภท: โมบิลสูทอเนกประสงค์รุ่นผลิตจำนวนมาก
ความสูง: 21 เมตร (วัดถึงหัว)
น้ำหนัก: 42.5 ตัน (พื้นฐาน) 69.2 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 2950 กิโลวัตต์
อุปกรณ์: บีมเซเบอร์/บีมแคนน่อน บาซูก้า ปืนกลเมก้าSPS
นักบินสำคัญ: เอลเดสโก บายเอ
ด ค ก
รุ่นปรับปรุงของซาคุทรีซึ่งใช้งานหลังสงครามนีโอซีอ้อนครั้งที่หนึ่ง ซาคุทรีรุ่นหลังได้รับการปรับปรุงสมรรถนะและปรับแต่งรูปแบบให้เป็นโมบิลสูทแบบมาตรฐานโดยใช้อาวุธมือถือเป็นปืนกลและบาซูก้า ซึ่งรูปแบบของซาคุทรีรุ่นหลังนี้ต่อมาได้ใช้เป็นต้นแบบของกิร่าโดก้าซึ่งเป็นโมบิลสูทหลักของนีโอซีอ้อนในช่วงสงครามนีโอซีอ้อนครั้งที่สอง ซาคุทรีรุ่นหลังจำนวนหนึ่งได้ถูกมอบให้กลุ่มกองโจร คาลาด ใช้งานเพื่อก่อความวุ่นวายและดึงความสนใจของสหพันธ์ในขณะที่ชาร์ อัสนาเบิลกำลังเตรียมการเคลื่อนไหวของนีโอซีอ้อน
ซาคุทรีรุ่นหลังปรากฏตัวในมังงะ อันเดอร์เดอะกันดั้ม ดับเบิลเฟค ออกแบบโดยยูจิ อุชิดะ
ดูเพิ่ม

รายชื่อหุ่นยนต์ใน Universal Century
ซาร์ยา

ภาพพของซาร์ยาในอวกาศ
ซาร์ยา (อังกฤษ: Zarya ในภาษารัสเซียแปลว่า รุ่งอรุณ) เป็นส่วนประกอบแรกของสถานีอวกาศนานาชาติ (อังกฤษ: International Space Station; ISS)
ข้อมูลทั่วไป

ทำหน้าที่ผลิตกระแสไฟฟ้าขับเคลื่อนและนำทางการประกอบในช่วงต้น ตอนนี้ทำหน้าที่เป็นโมดูลสำหรับเก็บของทั้งด้านในโมดูลและถังน้ำมันด้านนอก มีน้ำหนัก 19,300 กิโลกรัม (42,600 ปอนด์) ยาว 12.55 เมตร (41.2 ฟุต) ส่วนกว้างที่สุด 4.1 เมตร (13.5 ฟุต) ถูกพัฒนามาจากยานอวกาศซัลยุต สร้างขึ้นที่สถานีวิจัยและอุตสหกรรมทางอวกาศครุนนิเชฟ (ภาษาอังกฤษ Khrunichev State Research and Production Space Center; KhSC) ที่กรุงมอสโก ประเทศรัสเซีย แต่บางส่วนผลิตขึ้นโดยบริษัทลอคฮีดของสหรัฐอเมริกา ส่วนผู้ออกเงินและเป็นเจ้าของจริงๆ ก็คือสหรัฐอเมริกา ใช้เวลาในการสร้างตั้งแต่ ธันวาคม ค.ศ. 1994 - มกราคม ค.ศ. 1998 มีท่าเทียบจอด 3 จุด คือด้านหน้าใช้สำหรับเชื่อมต่อกับยาน Unity Module ด้านหลังใช้สำหรับเชื่อมต่อกับยาน Zvezda ด้านข้างใช้สำหรับเชื่อมต่อกับยานโซยูซ หรือ ยานโปรเกรซ ของรัสเซีย หรือ Docking Cargo Module
ซาร์ยามีแผงรับพลังงานแสงอาทิตย์ 2 อัน เพื่อใช้ในการผลิตพลังงานทางด้านข้าง ขนาด 10.67 เมตร คูณ 3.35 เมตร และแบตเตอรรี่ชนิด nickel-cadmium 6 ตัว ที่ให้พลังงานราว 3 กิโลวัตต์ ซาร์ยาถูกส่งจากพื้นโลกขึ้นไปยังอวกาศโดยจรวดโปรตอน ของประเทศรัสเซีย ที่ฐานยิงจรวด Baikonur Cosmodrome ประเทศคาซัคสถาน เมื่อวันที่ 20 พฤศจิกายน ค.ศ. 1998 ไปที่ความสูง 400 กิโลเมตร (250 ไมล์) และออกแบบมาให้ใช้งานได้นานอย่างน้อย 15 ปี และในวันที่ 4 ธันวาคม ค.ศ. 1998 กระสวยอวกาศ Endeavour ได้นำส่ง Unity module ที่ทำขึ้นโดยสหรัฐอเมริกาไปเชื่อมต่อ แล้วต้องรอนานเกือบ 6 ปี (ล่าช้าจากที่วางแผน 1 ปีครึ่ง) ส่วน Zvezda Module ที่ทำขึ้นโดยรัสเซีย ได้ไปเชื่อมต่อเมื่อวันที่ 12 กรกฎาคม ค.ศ. 2000
ซาวด์การ์เดน

| ซาวด์การ์เดน |
| --- | --- |

ข้อมูลพื้นฐาน
ที่เกิด: ซีแอตเทิล, รัฐวอชิงตัน, สหรัฐอเมริกา
แนวเพลง: อัลเทอร์เนทีฟเมทัล, อัลเทอร์เนทีฟร็อก, กรันจ์, เฮฟวีเมทัล, ฮาร์ดร็อก
ช่วงปี: 1984–1997, 2010–2019
ค่ายเพลง: Sub Pop, SST, A&M

สมาชิก: คิม ธายิล แมตต์ แคเมรอน เบน เชปเพิร์ด
อดีตสมาชิก: คริส คอร์เนลล์ ฮิโระ ยามาโมโตะ สกอตต์ ซันควิสต์ เจสัน เอฟเวอร์แมน
ซาวด์การ์เดน (อังกฤษ: Soundgarden) เป็นวงร็อกอเมริกันก่อตั้งวงในเมืองซีแอตเทิล รัฐวอชิงตันในปี 1984 โดยนักร้องนำและมือกีตาร์ คริส คอร์เนลล์, กีตาร์ลีด คิม ธายิลและมือเบส ฮิโระ ยามาโมโตะ ต่อมาแมตต์ แคเมรอนกลายเป็นมือกลองถาวรในปี 1986 ขณะที่เบน เชปเพิร์ด มือเบสเป็นสมาชิกถาวรแทนที่ยามาโมโตะในปี 1990
ซาวด์การ์เดนถือเป็นวงสำคัญวงหนึ่งที่สร้างสรรค์เพลงแนวกรันจ์ แนวเพลงอัลเทอร์เนทีฟร็อกอย่างหนึ่งที่พัฒนาขึ้นในซีแอตเทิล วงอยู่สังกัดซับป็อป ซาวด์การ์เดนถือเป็นวงกรันจ์วงแรกที่ได้เซ็นสัญยากับค่ายใหญ่ ถึงแม้ว่าวงจะไม่ประสบความสำเร็จด้านการตลาด จนกระทั่งวงเนอร์วานาและเพิร์ลแจม สร้างกระแสแนวกรันจ์ให้เกิดขึ้นในช่วงทศวรรษ 1990
ซาวด์การ์เดนประสบความสำเร็จมากที่สุดกับผลงานอัลบั้มในปี 1994 ชุด Superunknown ที่เปิดตัวโดยการเข้าอันดับ 1 บนชาร์ทบิลบอร์ด และยังมีซิงเกิลที่ได้รับรางวัลแกรมมี่อย่าง "Black Hole Sun" และ "Spoonman" ต่อมาในปี 1997 วงได้แตกไปเนื่องจากการขัดแย้งกันได้เรื่องทิศทางการสร้างสรรค์ผลงาน ซาวด์การ์เดนมียอดขายกว่า 8 ล้านชุดในสหรัฐอเมริกา และมียอดขายประมาณ 20 ล้านชุดทั่วโลก